text: Røg ved Blåvand - men bare rolig 
  20 marts 2018 kl. 11.45
  Hvis du er i nærheden af Skallingen syd for Blåvand, kan du måske se røg. Men der er ingen grund til bekymring. 
  Sydjyllands Politi skriver på Twitter, at Skov- og Naturstyrelsen lige nu er i gang med en kontrolleret naturafbrænding på Skallingen syd for Blåvand. 
  Så hvis du befinder dig tæt herved og kan se røg, er det altså ikke nødvendigt at bekymre sig.
  Flere anmeldelser om brand på Skallingen syd for Blåvand. Tale om kontrolleret naturafbrænding ved Skov- og Naturstyrelsen. #politidk
  
  